b'\n_START_ARTICLE_\nMestna avtobusna linija \xc5\xa1t. 5 (Ljubljana)\n_START_SECTION_\nZgodovina\n_START_PARAGRAPH_\nNa za\xc4\x8detku 60. let 20. stoletja so poskusno uvedli progo \xc5\xa1t. 5, ki je obratovala na relaciji Litostroj \xe2\x80\x93 Bavarski dvor \xe2\x80\x93 Sto\xc5\xbeice. Ker se je trasa proge prekrivala s traso proge \xc5\xa1t. 8, so progo kmalu ukinili. Ponovno so jo vzpostavili leta 1974, ko so za\xc4\x8deli z gradnjo terasastih blokov in enodru\xc5\xbeinskih hi\xc5\xa1 v Kosezah, Podutik pa \xc5\xa1e vedno kot del Ljubljane ni bil povezan z redno avtobusno progo. Sprva je nova proga obratovala v intervalu na 20 minut na relaciji Podutik \xe2\x80\x93 Hrva\xc5\xa1ki trg, 3. novembra 1975 pa so jo s Hrva\xc5\xa1kega trga \xc5\xbee podalj\xc5\xa1ali preko Poljan do Kodeljevega, kjer je imela tedaj \xc5\xbee obra\xc4\x8dali\xc5\xa1\xc4\x8de proga \xc5\xa1t. 9. Ve\xc4\x8derno, kraj\xc5\xa1o razli\xc4\x8dico proge \xc5\xa1t. 5a na relaciji Podutik \xe2\x80\x93 Bavarski dvor med 21.00 in 22.30 so uvedli po podalj\xc5\xa1anju trase in rednega obratovanja proge \xc5\xa1t. 9 s Kodeljevega do \xc5\xa0tepanjskega naselja. _NEWLINE_Na za\xc4\x8detku 90. let 20. stoletja so preozko obra\xc4\x8dali\xc5\xa1\xc4\x8de iz sredi\xc5\xa1\xc4\x8da naselja Podutik prestavili na njegovo obrobje nasproti asfaltne baze, kjer so uredili ve\xc4\x8djega. Na relaciji Podutik \xe2\x80\x93 Kodeljevo je nato proga obratovala do 1. aprila 1992, ko je bila podalj\xc5\xa1ana po Litijski in Pesarski ulici do obra\xc4\x8dali\xc5\xa1\xc4\x8da v \xc5\xa0tepanjskem naselju. Progi 5a so novembra 2003 podalj\xc5\xa1ali obratovalni \xc4\x8das od 22.30 do 0.30, julija naslednje leto pa so ga skraj\xc5\xa1ali do 24.00. Septembra 2007 je no\xc4\x8dna linija dobila oznako N5. 1. septembra 2009 je bila tudi linija N5 podalj\xc5\xa1ana do \xc5\xa0tepanjskega naselja, \xc5\xa1e vedno pa obratuje preko Bavarskega dvora, kjer je potnikom omogo\xc4\x8deno prestopanje na ostale no\xc4\x8dne linije._NEWLINE_28. junija 2010 je bil podalj\xc5\xa1an obratovalni \xc4\x8das na liniji N5 s 3.15 na 2.50 ob delavnikih in sobotah, ter s 4.15 na 3.50 ob nedeljah in praznikih; zadnji odhod pa je bil s 24.00 prestavljen na 0.20.'